
* (AKTUELT ) * 

★ 

Vi har nu efterhånden fået mange tilkendegivel¬ 
ser i forbindelse med vore påstande, om at der er 
UFO’er i området, når detektoren ringer. Læs i 
denne forbindelse endnu en gang AKTUELT side 83 
juni 1960. 

Som tidligere nævnt havde vi i 1959 over 200 
ringninger, i 18 tilfælde observeredes et UFO — 
dette tal er stort i relation til andre lande, og der er 
mange forespørgsler fra vore udenlandske forbindel¬ 
ser — man ønsker hjælp og instruktioner — vore 
erfaringer kommer således vore udenlandske venner 
til gode. 

Det synes nu, som om vi kan føje en ny og vigtig 
opdagelse til vore hidtidige forskningsresultater! 

Gruppelederen i Skive, Kaj Ove Madsen, tog i 
1958 tre farvefotografier af UFO-formationer over 
Grønnedalsbasen ved nat! — Reflekser — var dom¬ 
men! Hvorfor? Fordi hr. Madsen ikke havde set 
formationerne — så kunne de jo ikke have været 
der! 

Andres erfaringer viser, at UFO’erne i mange til¬ 
fælde har været usynlige for det blotte øje. Fra 
krigens tid og senere har radarstationer meldt store 
formationer — men hverken de piloter, der var 
sendt op, eller jordpersonellet kunne se nogen ob¬ 
jekter. 

Det ser imidlertid ud til, at vi alligevel godt kan 
„få øje på“ disse usynlige opjekter. Objekterne kan 
nemlig „ses“ af fotografiapparatet. 

Hvordan kan det nu være? Simpelthen fordi fil¬ 
men ikke påvirkes af de faktorer, der gør objekterne 
usynlige for vort øje. 

Den tidligere kort omtalte storbrand i Norge, 
hvor et fotografi afslørede en „Adamski-tallerken“, 
er et fingerpeg. Vi arbejder iøvrigt stadig på at få 
tilladelse til at offentliggøre denne beretning og foto¬ 
grafiet. 

Fra Polen har vi fået et foto visende et UFO, som 
fotografen ikke direkte havde set. 

Det sidste danske fingerpeg kommer fra Skive og 
skyldes igen vor dygtige medarbejder, Kaj Ove Mad¬ 
sen. Under et forsøg på at „afsløre“ Grønlands-bil- 
lederne fik han til sin store forbavselse 5 objekter 


på sin film — 3 i en gruppe 2 i en anden, og det 
er ikke reflekser! Selve beretningen følger i næste 
nummer sammen med et stærkt forstørret sort-hvidt 
foto. 

Vi kan herefter med føje regne med, at det er 
muligt at fotografere UFO’er, selv om vi ikke kan 
se dem — vi må blot vide, hvor de befinder sig. 
Her kommer detektoren så til hjælp. 

De fleste „detektor-observationer“ viser, at objek¬ 
tet er set inden for ca. 45 grader i lodret — eller 
mere korrekt inden for ca. 22 y 2 grad på hver side 
af lodret. Det vil altså sige, at man kan „ramme“ 
objektet, når man fotograferer i lodret — tager man 
et par billeder, skulle man være nogenlunde sikker, 
og tager man en overlappende serie omkring lodret, 
er man helgarderet. 

Altså næste gang detektoren ringer, bevæbner vi os 
med fotografiapparatet, og vi tager et eller flere bil¬ 
leder, hvad enten det er dag eller nat, og hvad en¬ 
ten vi ser et UFO eller ej. 

Send venligst filmen hertil; forstørrelse vil altid 
være nødvendig — vore eksperter udfører arbej¬ 
det med største omhu og uden udgifter for Dem. 
Bagefter vil De få de behandlede materialer retur 
sammen med ekspertens redegørelse. 

H.C. 

★ 

F. W. Woolworth fik at vide, at han in f et for¬ 
retningstalent havde, da han hævdede, at store vare¬ 
huse kunne gå med en lille avance. Folk tog fejl. 
Han fik tilbudt en stilling som vicevært. 

I dag er Woolworth’s forretninger udbredt over 
hele Amerika. 

Goodyear arbejdede i 11 år på at finde en måde 
at vulkanisere gummi på, og i alle disse år høstede 
han kun spot. I dag er vulkanisering et vigtigt led 
i dækindustrien. Folk tog fejl. 


Med venlig tilladelse fra 

George Adamski - Lucy Mc. Ginnis 

bringes 


Cosmic Science 


Spørgsmål og svar 


Spørgsmål nr. 39: Hvor kommer vi hen, når vi 
har Icert, hvad der er at Icere i denne verden? 

Svar: Hvis spørgsmålet betyder hvilken planet — 
så er der ingen, der ved det! Men alle planeter er 
kosmiske skoleklasser. Nøjagtig som vi graduerer fra 
klasse til klasse i vore skolesystemer huskende og 
brugende kundskaber lært i de yngste klasser, såle¬ 
des graduerer vi fra planet til planet og fra system 
til system. Kosmos er en umådelig skole med mange 
undervisningsafdelinger for alle slags væsener. Der 
er lavere planeter og planeter udviklet langt udover, 
hvad vor jordiske forestillingsevne kan fatte, og vi 
er valgbare for alt til sidst. 

Hvad vi behøver at interessere os for her er at 
prøve at mestre de nuværende lektier, så vi hurti¬ 
gere kan avancere, som det sikkert er vort mål. 

Spørgsmål nr. 40: Hvis det, du siger, er sandt, 
hvor er så Himmel og Helvede? 

Svar: Disse to udtryk hentyder mere til en fore¬ 
stilling end til bestemte lokaliteter. Det har været 
vor manglende forståelse af realiteterne, der har fået 
os til at tro, at Himlen og Helvede er virkelige ste¬ 
der, placeret et eller andet sted ude i det umådelige 
kosmos hinsides Jorden. I dag lever mange menne¬ 
sker i Helvede her på grund af forvirring, usikker¬ 
hed og stridigheder, som alle fremkalder angst, fat¬ 
tigdom og had. Alligevel er vor planet, der er Ska¬ 
berens værk, en guddommelig frembringelse. 

Når en person forstår sig selv, sit formål med 
livet og sin forbindelse med Altet, stiger han i be¬ 
vidstheden til en himmelsk tilstand af naturlighed, 
hvori han på grund af sin forståelse af det skabte 

og sig selv har medlidenhed med alt. Dette betyder 
ikke en tilstand af lyksalig uinteresserethed. Tvært¬ 
imod er mennesker, som har opnået denne forstå¬ 
else aktivt interesseret i alt, hvad der sker omkring 
dem. Kritik fra andre forstyrrer dem ikke, fordi de 
ved, at andre lærer lektier nøjagtig som de er, og 
denne bestandige udvikling og vækst vil fortsætte i 
al evighed. De fordømmer heller ikke andre, for 
hvad der i dag kan synes at være en fejl, fordi de 
ikke regner disse „fejl“ for andet end lektier, der 
skal læres. 

De stempler således ikke en handling som god og 
en anden som ond, men ser sagen som en forklaring 
af erfaringer. 

Til at begynde med vil denne tanke måske ikke 
være acceptabel for de, som aldrig har tænkt i disse 
baner. Dog, et omhyggeligt overblik vil overbevise 
os om sandheden af disse kendsgerninger. Nogle 
mennesker holder af at danse, andre anser det for 
en synd. Hvem har ret? Hver især er fast overbe¬ 
vist om, at han har det! En person holder af at 
opvarte sine medmennesker på alle mulige måder, 
en anden foretrækker at blive opvartet. Har den ene 
ret og den anden uret? Hvem ved det? 

Den kloge dømmer ikke. Han ser på sagen som 
et resultat af den guddommelige plan, idet han fuldt 
og helt ved, at Skaberen ikke fordømmer, ikke fin¬ 
der fejl ved noget afsnit af hans frembringelse. 

At leve i fred med ens medmennesker er kun et 
spørgsmål om forståelse og medlidenhed. Det er en 
universel lov, som vi må lære og anvende i vor 
daglige omgang med andre, hvis vi skal gøre frem¬ 
skridt. 

Spørgsmål nr. 4l: Kan De bevise, at brevet, De 
modtog fra Mr. Straith, og som var gengivet i an¬ 
den del af denne serie, ikke var en forfalskning? 

Svar: Ja. Det originale brev, klart gengivet i fo¬ 
tokopi, bærer det officielle statssegls stempel lige 
oven over hilsenen. Dette segl er aldrig fundet på 
ubeskrevet papir. Det bliver kun stemplet, efter at 
et brev er skrevet og undertegnet. 

Vort statssegl er strengt beskyttet — som det må 
være — så dokumenter, som bærer dette officielle 
mærke, har betydning over hele verden. Hvis tilfæl¬ 
dig brug af det var tilladt, ville dets væsentlige vær¬ 
di som tegn på ægthed mistes. Derfor er det kun 


tilladt visse personer at bruge dette segl, og ethvert 
forsøg på illegal brug ville resultere i promte og 
hård straf for synderen. 

Efter hvad jeg har erfaret, har nogen sådan aktion 
imidlertid ikke fundet sted, fordi brevet er ægte. 

Et skridt nærmere 

I begyndelsen af december måned 1959 erklæ¬ 
rede den amerikanske professor John Strong, at man 
for første gang videnskabeligt havde påvist, at der 
på Venus fandtes vanddampe. Hidtil havde der 
blandt videnskabsmænd hersket den teori, at der ikke 
på Venus fandtes vand, og at der dér — sammen 
med andre grunde — intet liv var. Ved hjælp af 
instrumenter anbragt i en ballon har man nu fra 24 
km højde kunnet fastslå vanddampe i Venus’ atmos¬ 
fære. 

Disse målinger fortsættes. Nye balloner er sendt 
op til 27 km højde. Ballonen var bemandet med 
Malcolm Ross, officer i US-marinen og fysikeren 
Charles Moore. I 10 min. fra kl 5,15 fotograferede 
de med teleobjektiv og tog spektografiske billeder 
af Venus. Disse nye påvisninger gennem spektral¬ 
analyse har hidtil ikke kunnet foretages fra Jorden, 
fordi jordatmosfæren og de dårlige observations¬ 
muligheder af planenen hidtil har medvirket til, at 
en sikker undersøgelse ikke har været mulig. Man 
tror nu at have fået et nyt og vigtigt bevis for rum¬ 
farten: Venus’ atmosfære indeholder vanddamp — 
og derfor muligt også ilt. Heraf kan sluttes, at der 
på Venus måske findes liv, som ligner vort liv her 
på Jorden. 

Denne rent videnskabelige, astrofysiske konstate¬ 
ring af vanddampene nærmer sig til erkendelse af 
liv på Venus og til de erfaringer, som ufologien al¬ 
lerede har gjort ved hjælp af kontakter. Skridt for 
skridt nærmer vi os det endelige videnskabelige mål: 
Beviset for beboeligheden på vor naboplanet, Venus. 

UFO-Nacbrichten nr. 43/60. 


Adam Thompson var den første, som indrettede 
en badestue i sit hus. Det skete i begyndelsen af det 
19- årh. i Philidelfia. Man var forfærdet: regelmæs¬ 
sig badning ville ødelægge den demokratiske jævn¬ 
hed. Læger hævdede, at det ville føre til lungebe¬ 
tændelse. Folk tog fejl. 




134 


UFO-NYT 


THE DAILY SENTINEL-REVIEW, Wood- 
stock-Ingersoll, Ontario, Canada. Bd. 80, nr. 
174, mandag den 13. april 1939. Spalte 1 og 
2 foroven, forsiden. 

Montreal (CP). — En mystisk genstand, der blev 
iagttaget søndag aften over RCAF-basen nær ved 
St. Hubert, rapporteredes i dag at have svævet ad¬ 
skillige minutter over en sportsplads i Montreal’s 
nordlige del. 

Claude Mercier sagde, at han og omkring 10 af 
hans naboer havde set genstanden svæve over et 
parkområde dér, hvor de Fleurimontgaden og Gar¬ 
niergaden skærer hinanden. 

„Den lignede en stor rund ballon, ca. 10 fod i 
diameter, med et gult lys indeni”, sagde Mercier i 
et interview. „Der kom ildgnister fra undersiden af 
genstanden, idet den svævede over marken. Den gik 
meget lavt, og det så ud, som om den ville lande. 
Men efter at have hængt i luften nogle få minutter, 
fjernede den sig, idet den steg skråt, ikke lodret, 
opad med en frygtelig hastighed. I løbet af 2-3 mi¬ 
nutter havde vi tabt den af syne i horisonten”. 

Idet den steg, sagde han, syntes det gule lys in¬ 
den i ballonen at gå ud. Alt, hvad der var at se, 
var et svagt gråligt skær fra genstanden. Han sagde, 
at iagttagelsen blev gjort kl. 8 om aftenen, omtrent 
samtidig med, at folk fra forstæderne på sydkysten 
overfor Montreal rapporterede at have set et my¬ 
stisk rødt lys over RCAF-basen. 

En talsmand fra luftforsvarskommandoen i St. 
Hubert sagde, at observatøren i kontroltårnet dér 
ikke så genstanden. Den viste sig ikke på basens 
radarskærm. 

„Operatøren ved centralbordet sagde, at hun så en 
sort kugle med et rødt lys”, sagde talsmanden. „Hun 
sagde, at kuglen syntes at „sidde på Månen”. 

„Vi har ingen officiel forklaring på disse fæno¬ 
mener”, udtalte talsmanden. 

Der blev indsamlet oplysninger om dem, som blev 
videresendt til transportministeriet i Ottawa. Mini¬ 
steriet videregav oplysningerne til Washington og 
derfra blev de sendt rundt til hele verden. 

D. Mapes, Dir. NY DHQ IC ARF. 

G ladys Fusaro, Huntington, NY. 


Fortæl Deres venner om 
UFO-NYT 


En klode griber ind 

For ca. 2 år siden rettede biskop Otto Viking en 
henvendelse til SUFOI om at udgive hans bog „En 
klode griber ind”. 

Bogen er som nævnt på bestillingskortet en Science 
Filtion, og vi turde ikke på dette tidspunkt, og som 
det første vi foretog os, sende en sådan bog på mar¬ 
kedet. 

Nu er der fra anden side skabt mulighed for ud¬ 
givelsen — vi ønsker bogen velkommen. SUFOI 
kan anbefale bogen, den er uhyre spændende, og i 
den yderste ende falder den sammen med de faktiske 
forhold. — Man må undre sig over, at biskoppen, 
der så vidt jeg ved ikke „har kontakt”, har været i 
stand til at komme det primære i UFO-sagen og de 
faktiske forhold så nær, som tilfældet er. — De kan 
roligt købe bogen. 


Det illustrerede sydamerikanske ugeblad „O 
CRUZEIRO” (Oplag ca. 500.000 eksemplarer) 
bragte den 13. juni 1959 i nr. 35 en interessant be¬ 
retning om et møde med en UFO. Her følger fem 
dele af den oversatte beretning. 

Hélio Aguair kørte den 24. april 1959 med sin 
motorcykle fra militærbasen Salvador til Amaralina, 
en badestrand udenfor byen, hvor han ville optage 
nogle familiebilleder. Bagefter kørte han en tur langs 
med Avenida Otåvio Mangabeira, der ligger på 
vejen fra flyvepladsen til Itapoa og som på en kilo¬ 
meterlang strækning løber mellem stranden og de 
store kokosplantager. Da Aguiar var lige i nærheden 
af den lille landsby Piata, opdagede han ude over 
havet en stor mørk skygge, der hurtigt nærmede sig. 
I samme øjeblik gik hans motorcykle i stå, han stod 
af cyklen, og opdagede nu at skyggen var en fly¬ 
vende tallerken. På dens flade side kunne han se 
fire halvkugler og nogle symbolske tegn i mørk 
skrift. På den modsatte side så han en rund kuppel 
med dør- eller vindueslignende åbninger rundt om. 
Fra denne kuppel og ud til genstandens yderkant, 
gik der til begge sider parallelle rør. Aguiar tog tre 
billeder af den sølvfarvede genstand, medens far¬ 
tøjet udførte en slags „looping”, derfor ses objektet 
på de tre billeder to gange fra den flade og een 

gang fra kuppelsiden. Han fortæller, at han under 
fotograferingen følte en mærkelig trykken i hovedet, 
han følte sig forvirret og fik en pludselig trang til 
at skrive. Efter at han havde taget det tredie bil¬ 
lede, mistede han kontrollen over sig selv. Da han 
atter kom til sig selv, stod han bøjet over motor¬ 
cyklen og i sin venstre hånd havde han en lap pa¬ 
pir, som han havde haft i sin jakkelomme, i sin 
højre hånd havde han sin blyant. På papiret stod 
der på portugisisk og med hans håndskrift følgende: 

Stop øjeblikkelig alle atomforsøg i krigerisk øje¬ 
med. Ligevagten i verdensrummet er i fare. Vi vil 
fortsatte med at overvåge jer og står til enhver tid 
klar til at kunne gribe ind. 

Således lyder oversættelsen i „O Cruzeiro**. Ar¬ 
tiklen var ledsaget af billederne, der er blevet nøje 
undersøgt af ufologer i Brasilien, ligesom UFO 
Nachrichtens folk har undersøgt dem, men der er 
ikke noget der tyder på at det er falske billeder. 
Også Hélio Aguiar’s personalier er blevet undersøgt, 
og han betegnes som en ærlig troværdig og realis¬ 
tisk mand. 

U FO-Nachrichten. 



— Det, du sagde, skulle du ha* 
ventet med ikke at sige i det rette 
ejeblik. 


Litteratur 

★ 

Det er med vore anmeldelser meningen at 
fortælle læserne hvad de forskellige U F O- 
køger indeholder, idet der som tidligere nævnt 
bun er ca. 10 % af de omkr. 3C0 foreliggende, som 
er uden anden islæt. Der vil dog ikke blive tale om 
at give nogen bedømmelse af de enkelte bøger. 

Det, at en bog anmeldes, skal således ikke op¬ 
fattes som en anerkendelse herfra, vi bringer bø¬ 
gerne efterhånden, som vi får dem hjem — altså 
uden nogen bestemt rækkefølge. 

Bøgerne vil kunne købes i Tysk Bogimport A/S, 
Vestervoldgade 83, København V. 

Af alle kontakter er Cedric • Allingham’s af aller¬ 
største betydning. Han er den første — og så vidt 
vides — den eneste englænder, som har haft den 
lykke at se en flyvende tallerken lande og tale med 
et besætningsmedlem. 

Allingham, der i begyndelsen af 1956 kun 34 år 
gi. døde af lungetuberkulose i Svejts, var en mand 
med mange interesser, hvoraf vel ornitologien ind¬ 
tog førstepladsen — særligt i årene før hans død. 
Ved siden af var han amatørastronom og forfatter 
til en fremtidsroman, som han offentliggjorde un¬ 
der et pseudonym. Man vil dog sikkert gøre ham 
uret, hvis man antog, at han har ladet sin fantasi 
løbe af med sig eller lade andre grunde f. eks. pen- 
gegriskhed være årsagen til, at han skulle have op¬ 
fundet sin „historie** og udgive den for sandhed og 
dertil have ladet falske fotografier fremstille som 
„bevis** i sagen. Som søn af velhavende forældre, 
selv formuende, var Allingham bestemt ikke kom¬ 
met på den ide at ville berige sig ved en sådan hi¬ 
storie. Allingham nyder det bedste ry og hans bog 
giver et indtryk af, at forfatteren er et nøgternt, 
klart tænkende menneske og en ærlig mand, som 
beskriver en oplevelse med stor åbenhed og fuld 
objektivitet. 

Vi har ikke her med en mystiker at gøre, men 
med en videnskabeligt skolet iagttager, der er i be¬ 
siddelse af ret stor astronomisk viden. Hans bog 
er ingen sensationshistorie, men en nøgtern beret¬ 
ning. 

Under en ferie havde han med sin beboelsesvogn 
begivet sig til det nordlige Skotland. Om morge¬ 
nen den 18. februar 1954 vandrede han langs kysten 
ved Lassiemouth, som ligger nogle kilometer nord 
for Elgin. Hans tanker kredsede mere om fugle end 
om noget andet. 

Netop 3 dage forinden havde drengen Stephen 
Darbishere fra Coniston i det engelske grevskab 
Lancashire fotograferet en „flyvende tallerken", hvis 
mål nøje stemte overens med den tallerken, som 
Adamski havde fotograferet ved Valley Center i 
december 1952. Adamskis fotografi var A. be¬ 
kendt, mens han intet kendte til fotografiet, der 
var taget for 3 dage siden. 

Egnen, som han vandrede i, var meget ensom, og 
i timevis havde han kun set én mand, som syntes 
at være klædt på som en fisker. 

Kl. 12,15 hørte han en hvislende lyd, og hans 
første tanke var, at lyden kom fra en stor fugl. Han 
så op og så en lys plet på himlen højt over sig. A. 
medførte altid kikkert og kamera på sine ornitolo¬ 
giske udflugter. Hurtigt stillede han kikkerten ind 
på den lyse plet og konstaterede til sin overraskelse, 
at det, han så, var en flyvende tallerken. Den skin¬ 
nede i solen og gjorde ubetinget indtryk af at være 
metallisk. Da den fløj i en let skrå stilling, var tårn 
og landingskugler let kendelige. På samme tid blev 
han klar over, hvorfor disse objekter ofte blev kaldt 
„skiver", når de fløj lige over iagttageren og vendte 
den underste flade nedad. Objektet måtte befinde 
sig i ca. 1500 m højde. 

Mens A. stirrede på tingesten, stod — som han 
siger — hans forstand til tider stille. Nu begyndte 
tallerkenen at bevæge sig fremad. Han fotograferede 
3 gange. På det første billede ses en ikke helt rund 
plet, som hverken'kan være solen eller en sky, på 
det andet billede kan tallerkenformen med kabinen 
ses temmeligt tydeligt. 

A. noterede sig tiden og fulgte stadig obj. i kik¬ 
kerten, indtil det forsvandt bag en sky. Han lavede 
en tegning af sin iagttagelse og begyndte så at af¬ 
søge himlen med sin kikkert i en halv timestid. 
Nu interesserede fuglene ham ikke mere. Han havde 
kun det ene ønske: atter at se det hemmeligheds¬ 
fulde himmelskib. Efter et kort måltid genoptog han 
sin vandring, mens hans opmærksomhed stadig var 
rettet mod himlen. En gang kom han i tvivl om, 
hvorvidt tallerkenen var opstået i hans fantasi, men 


et blik på tegningen afgjorde klart: han måtte have 
set den. 

Kl. 15,15 så han den igen, højere end første gang 
og i større fart. I kikkerten kunne han kende den 
igen, og han overbeviste sig om, at det ikke var en 
vejrballon eller et konventionelt fly. Hans ophidselse 
steg, og efter hans egen skildring vinkede han hef¬ 
tigt, men han var dog klar over, at dette måtte være 
uden virkning på de 3—4000 m afstand op til obj. 
Drivende skyer skjulte til sidst obj. for ham. 

Kl. 15,30. Vejret klarer op. A. gik langsomt og 
opmærksomt videre. Han ville ikke forlade egnen 
uden at have set mere. 

Kl. 15,45 var han på tilbagevejen, og han hørte 
pludselig denne hvislende lyd igen. Han så ud over 
havet og så tallerkenen komme flyvende ind mod 
land. Der var ingen tvivl om dens hensigt. Den 
ville lande. Da den var nogle hundrede meter fra 
A., kunne han høre en dyb summetone, som han 
antog kun kunne hidrøre fra fremdrivningsmekanis- 
men. Et øjeblik var han altfor forbløffet til at kun¬ 
ne foretage sig noget; så kom han til besindelse, 
hev kameraet frem og tog i hurtig rækkefølge nogle 
øjebliksbilleder lige i det øjeblik maskinen lagde an 
til landing. Den kom næsten direkte ned mod ham. 

Hele det metalliske fly-legeme syntes at gløde 
svagt. Skiven svævede et sekund eller to ubevæge¬ 
ligt i luften inden den med et blødt, men hørligt 
bump satte sig ned på jorden ca. 50 m fra ham. 
På dette punkt adskiller Allinghams beretning sig 
fra Adamskis, idet Adamskis maskine holdt sig svæ¬ 
vende ca. V 2 m over jorden. 

Det var alt i alt en vidunderlig maskine, hvis 
hele bygning ville have gjort vore jordiske konstruk¬ 
tører grønne af misundelse. Hele maskinen havde 
en diameter på ca. 15 m og var ca. 6 m høj. Det 
hele syntes forfærdiget af et eneste stykke metal — 
i hvert fald sås ingen nitter eller fuger. Arten af 
metallet lod sig ikke fastslå. Farven og glansen var 
omtrent som poleret aluminium. 

Der fandtes to rækker vinduer delt i grupper på 
3 omkring kabinevæggen og ovenover fandtes en 
smal flange. På spidsen af tårnet fandtes en mørk 
stav stående lodret op — det lignede en lynafleder. 
De tre runde landingskugler var anbragt indenfor 
den nederste rand og gjorde indtryk af at være af 
et let elastisk, gummiagtigt materiale. 

I modsætning til Adamski følte A. sig ikke som 

Lad mig vise venlighed og godhed nu. 
Jeg kommer aldrig mere denne ve). 

William Penn. 



Vi vil allesammen det, som vi ikke tør 
— fordi vi mistror hinanden. 

Man kan ikke vcere bedre enu alle andre 
. . . men man kan altid blive bedre, end 
man er. 



Ethvert menneske bcerer på sit ansigt bil¬ 
ledet af sit legeme og sin s)cel. 

„et lille barn overfor et menneske med større vis¬ 
dom og større kærlighed**. Han tænkte mere på det 
overlegne videnskabelige kendskab, som dette men¬ 
neske fra en anden verden uden tvivl var i besid¬ 
delse af. Med sin realistiske indstilling var han dog 
indstillet på at bevare sin nøgternhed. 

Mens han nærmede sig den landede maskine, gled 
en del af dens nederste del tilbage og en døråbning 
kom til syne. En mand sprang let og yndefuldt ud 
på jorden. Han kom hen mod A., der hævede sin 
arm til hilsen. Den anden gjorde det samme. Så 
stod de begge stille en lille tid — betragtende hin¬ 
anden .... 

I det væsentlige lignede dette rummenneske en 
jordboer. Han var lidt højere end A., altså ca. 1,80 
m. Efter jordiske begreber var hans alder omkring 
32. Hans hår var brunt og klippet kort. Hans hud 
havde en mærkelig farve — nærmest dyb solbrændt. 
Hvis han var klædt som os, kunne han godt have 
gået for et jordmenneske. Den eneste virkelige for¬ 
skel var hans påfaldende høje pande. 

Hans påklædning var dog helt forskellig fra vor. 
Den lignede nærmest den rumdragt, som man ser 
afbildet i fremtidsromaner. Tilsyneladende var den 
lavet ud i et stykke og dækkede ham fuldstændig 
fra hals til fødder. Kun hænderne var fri. Hele 
klædningen mindede om en meget finmasket panser¬ 
skjorte — formentlig isolerende, men sikkert me¬ 
get smidig. 

I hans næsebor fandtes to småbitte rør, som var 
forbundet med hinanden med et tændstiktykt metal¬ 
stykke. Under hele samværet bemærkede A., at 
manden hele tiden trak vejret gennem næsen og al¬ 
drig gennem munden. Det lille apparat kunne ikke 
være andet end en højt udviklet åndingsindretning. 

Tankerne jog gennem A.s hoved. Han så her en 
gunstig lejlighed til at få nogle af hemmelighederne 
ved de flyvende tallerkener opklaret — en mulig¬ 
hed, som sikkert aldrig kom igen, idet mindste ikke 
for ham. Han ønskede, at han havde været forbe¬ 
redt på dette møde, så han havde haft tid til at lave 
en liste over sine spørgsmål. Han ville imidlertid 
ikke spilde tiden på småting. Han ville finde ud 
af noget vigtigt ikke af hensyn til sig selv, men af 
hensyn til hele menneskeheden. Han tænkte hur¬ 
tigt på Adamskis samtale. 

Hvad var det vigtigste? Uden tvivl at få at vide, 
hvorfra manden kom. A. pegede op mod himlen og 


indtog en spørgende holdning. Manden smilede og 
nikkede. Det var et tiltalende smil, som omfattede 
både øjne og læber, hvad i dag kun de færreste jord¬ 
mennesker gør. 

A. tegnede hurtigt en skitse på en blok. I midten 
tegnede han Solen med en strålekrans for tydelig¬ 
hedens skyld, og rundt omkring Solen tegnede han 
tre kredsformede baner: banerne for Merkur, Venus 
og Jorden. 

Han pegede på 3. bane og på sig selv. Manden 
nikkede forstående. Så pegede A. på den 2. bane 
og på manden. Til A.s overraskelse rystede han på 
hovedet. Så kom han altså ikke fra Venus. Endnu 
en gang pegede A. på 2. bane, idet han sagde „Ve- 
nus“. Den anden gentog ordet. Da A. nu for første 
gang hørte hans stemme, blev han klar over, at man¬ 
den ikke kunne være født på vor jord. Hans tone¬ 
fald er meget svær at beskrive for ikke at sige 
umulig. Der var noget behageligt flydende over to¬ 
nefaldet — noget i retning af en kildes rislen. 

For tredie gang pegede A. på Venus-banen og 
for tredie gang rystede manden på hovedet. Da A. 
nu tegnede en fjerde bane og udtalte ordet „Mars**, 
nikkede manden og gentog ordet. 

Først nu blev det forståeligt for A., hvorfor den¬ 
ne mand og hans maskine var forskellig fra Adam¬ 
skis beskrivelse, selv om maskinerne sikkert var 
bygget efter det samme princip. Manden stammede 
fra en anden planet. Altså, Mars var også beboet og 
dens indbyggere havde også løst problemet: inter- 
planetariske rejser. 

A. ville dog være sikker. Da Mars efter sin 
farve også kaldtes for den „røde planet**, tog han 
en fyldepen med rødt skaft frem fra sin lomme, 
pegede først på marsbanen, derpå på den røde fyl¬ 
depen og så på manden. Denne forstod straks me¬ 
ningen og gentog „Mars**. 

Hvad nu? spurgte A. sig selv. Det var ham umu¬ 
ligt at få alt at vide gennem tegn og tegninger. Han 
vidste, at Adamski havde iklædt sine spørgsmål 
tankebilleder og på denne måde ad telepatisk vej 
gjort sig forståelig. Han ville selv forsøge sig på 
samme måde, men mente, at forsøget på forhånd 
var dømt til at mislykkes. 

Han forestillede sig nu en flyvende tallerken star¬ 
te fra Mars og flyve til Jorden, idet han samtidig 
stillede det mentale spørgsmål: „Hvorfor er du 
kommet hertil ?“ 

Der blev en lille pause under hvilken de begge 
så på hinanden. Det blev klart, at anstrengelserne 
intet ville føre til. En pludselig trang til at le kom 
over ham. Så lo de begge — marsmennesket og 
jordmennesket. 

Det var A. meget om at gøre at vise sit venskabe¬ 
lige sindelag. Dette havde man fra tidernes morgen 
vist ved at give en gave. A. rakte rummennesket sin 
fyldepen og betydede ham, at han måtte beholde 
den. Der gik nogle sekunder, inden manden forstod 
meningen, så lo han og hævede hånden til en tak¬ 
kende gestus. Derpå stak han omhyggeligt fyldepen¬ 
nen i en yderlomme på sin dragt. 

Der fulgte nu et spørgsmål om maskinens frem- 
drivningskraft foretaget gennem skitser og fagter, 
men forsøget var helt negativt, da marsmanden ikke 
kunne forstå spørgsmålet. Dette interessante punkt 
forblev således ubesvaret. 

A. spekulerede netop på at finde en ny måde at 
stille spørgsmålet på, da han overraskedes ved at 
marsmanden stillede et helt andet spørgsmål. Det 
er unødvendigt at sige, at A. selvfølgelig ikke for¬ 
stod hans ord, men mandens gebærder var tydelige 
nok. Han ville vide, om Jordens befolkning forbe¬ 
redte en ny krig. Hvad skulle han svare? Han trak 
på skuldrene, rystede på hovedet og forsøgte at give 
det almindelige indtryk, at han håbede, at det ikke 
ville ske, men at han intet sikkert kunne sige herom. 
Marsmanden syntes at forstå ham og et øjeblik havde 
hans ansigt et alvorligt og bekymret udtryk. 

A. greb igen til sin notesbog. Nu eller aldrig 
var øjeblikket kommet til at erfare noget om mars- 
kanalerne. Hurtigt tegnede han en skitse af hin 
fjerne planet med dens lyse og mørke områder og 
med de små polknapper. Han gav skitsen til mars¬ 
manden, idet han sagde „Mars“. Manden så på skit¬ 
sen og nikkede. 

Så tegnede A. en lang, lige linie mellem to ve¬ 
getationsområder. Han pegede på linien og så på 
manden. Igen nikkede denne. Kanalerne måtte altså 
være kunstige. A. pegede på kanallinierne og på 
havet. Den anden kiggede blot tvivlende på ham, 
efterlignede A.s skuldertrækken og ville dermed til¬ 
kendegive, om dette skulle være et svar på hans 
forespørgsel om mulige krigsfarer på Jorden. A. prø¬ 
vede at forbinde kanalerne med et bundt grønt græs, 
men det blev ikke forstået. 

Det blev nu nødvendigt at forfærdige et større 


billede af en kanal, nemlig en mørk stribe i midten 
og med skraverede områder på begge sider. A. pe¬ 
gede på midterstriben, så på havet, derpå på det 
skraverede område og derpå på markens grønne 
vækster. A. var begejstret, da manden med en kraf¬ 
tig nikken og med ord fra sit eget sprog lod for¬ 
stå, at han nu forstod. Det stod nu A. klart, at 
han endelig havde erfaret sandheden: Marskanalerne 
husede en smule vand. Lowell, som havde måttet 
tåle mangen skose, havde dog haft ret. 

Marsmanden bekræftede planetens vandfattigdom. 
Der fandtes ikke have, søer etc., men han gav også 
til kende, at dette ikke betød noget. 

Om den interplanetariske rumskibsfart erfarede A., 
at han (eller andre af hans landsmænd) havde væ¬ 
ret på Venus, men ikke på Merkur. Folk fra Mars 
og Venus kom på Månen. Dette betonede han efter¬ 
trykkeligt. 

Dette gav iøvrigt marsmanden anledning til gen¬ 
nem tegnsprog at spørge, om folk her på Jorden 
tænkte på at besøge Månen. Hans mine blev atter 
alvorlig, da A. nikkede bekræftende. Han kunne 
dog ikke gøre marsmanden forståelig, hvor mange 
år han mente, der ville gå, inden dette skete. 

„Hvem kan dadle rummenneske for, at de ikke er 
henrykte ved tanken om en dag at træffe os på 
Månen**, siger A. „Vi har dog indtil i dag vist, at 
vi ikke kan regere vor egen verden og på tilfreds¬ 
stillende måde ordne vore egne forhold*'. 

I sammenligning med Adamskis venusmand, me¬ 
ner A., at denne måtte være i besiddelse af større 
indsigt end marsmanden, da venusmanden slet ikke 
behøvede at spørge om, hvor langt vi var kommet 
med vore fremstød i verdensrummet eller om vore 
evt. forberedelser til en ny krig. A. tænkte sig, at 
der på Venus boede en mere fremskreden race end 
på Mars. Muligt fandtes der dog på begge planeter 
racer, der var af forskellig intelligensgrad og viden¬ 
skabelig udvikling. 

M. h. t. sprogvanskelighederne er at sige, at 
marsmanden tilsyneladende havde meget vanskeligt 
ved at udtale de få engelske ord, som han skulle 
gentage. A. havde ikke bedre held med sig, da han 
skulle forsøge sig med mandens sprog. Han beteg¬ 
nede vort alfabet som håbløst utilstrækkeligt for 
blot nogenlunde at gengive nogle ord. 

Da marsmanden pludselig så op mod himlen, 
blev A. klar over, at tiden nu måtte være udløben. 

Manden måtte have sine grunde for ikke at blive 
her længere. Nu gjaldt det om at udnytte hvert øje¬ 
blik. Hurtigt tog A. nogle billeder af maskinen, 
som kun stod ca. 20 m. borte. Marsmanden havde 
stiltiende givet sin tilladelse hertil. Det var allerede 
begyndt at mørkne, men billederne er trods dette 
blevet temmelig gode. Det bedste af billederne, 
hvor man på tallerkenen kan se landingshjulene, er 
gengivet i A.s bog. 

På samme måde som hos Adamski blev en an¬ 
modning om at komme indenfor i maskinen afslået, 
meget høfligt, men bestemt. A. gik hen mod ma¬ 
skinen, hvis dør nu var lukket til, så han ikke 
kunne se ind i dens indre. Skroget var hverken gen¬ 
nemsigtigt eller gennemtrængelig for lys — altså 
ikke som den Stephen Darbishere havde fotografe¬ 
ret. A. spurgte gennem tegn, om han måtte røre ved 
maskinen, hvilket han fik tilladelse til. Selv om han 
erindrede, at Adamski havde fået et voldsomt slag i 
armen, da han rørte ved en sådan maskine, rørte A. 
dog ved maskinen. Han følte dog ikke det mindste 
ved denne berøring hvilket han tilskrev, at maski¬ 
nen stod på jorden uden igangværende motor i 
modsætning til Adamski, hvor maskinen svævede 
over jorden og altså måtte have motoren i gang. Da 
det syntes, som om det farlige først kommer til ud¬ 
tryk, når motoren er i gang, mener A. der igennem 
at finde bekræftelse på, at motoren fungerer ved 
hjælp af mere eller mindre konventionelle midler 
og ikke benytter noget „som åndelig kraft“. 

Materialet føltes som noget mærkeligt varmt no¬ 
get. Han tilskriver dog dette som delvis indbild¬ 
ning, da han trods alt havde ventet noget i retning 
af et slag. A. tror, at maskinen er blevet varm ved 
gnidningsmodstanden i vor atmosfære og endnu ikke 
haft tid at blive afkølet helt. 

A. forsøgte igen at stille et spørgsmål. Man hav¬ 
de undret sig over, hvorfor visse maskiner lavede 
støj og andre ikke. Spørgsmålet blev forstået og 
marsmanden svarede, at alle ægte rumskibe i virke¬ 
ligheden flyver ganske lydløst bortset fra den bløde 
pibende tone, som opstår ved gennemtrængning af 
luften, når de lander og fra den næsten uhørlige 
brummen fra motorerne. 

Nu var tiden åbenbart omme. Marsmanden, som 
var fulgt med A. hen til maskinen, viste nu A. på 
venlig, men bestemt måde tilbage, mens han selv 
gik hen mod maskinens indgangsdør. Åbenbart hav¬ 


de han hastværk med at komme bort. Pludselig 
faldt det A. ind, at han ikke havde fotograferet 
manden. A. siger selv, at han bogstavelig talt følte 
det som noget kriminelt, hvis han lod en sådan lej¬ 
lighed gå fra sig. Han fotograferede derfor man¬ 
den, som nu ikke længere lod sig opholde. Desværre 
blev billedet taget lidt skråt bagfra. A. forsøgte at 
få så meget af mandens ansigt med som muligt. 
Derfor kom tallerkenen ikke med på billedet. 

Manden hilste nu med hævet hånd, og A. gjorde 
det samme. Afskedens øjeblik var inde og tusinde 
spørgsmål, som A. ikke havde fået udtalt, løb gen¬ 
nem hans hjerne. Ubeslutsom begyndte han at gå 
hen mod maskinen, men marsmanden rystede på 
hovedet og vinkede ham tilbage. Der var derfor 
intet andet at gøre end at blive stående. Døren i 
maskinen åbnede sig, marsmanden sprang behæn¬ 
digt ind, hvorefter døren atter lukkede sig. 

Så hørtes en summen, næppe højere end støjen 
fra et fly i nogen afstand. Langsomt hævede maski¬ 
nen sig op i luften, mens tårnet på den øverste 
fænage hurtigt, men lydløst drejede sig og lidt ef¬ 
ter lidt gled det prægtige skib bort — først gan¬ 
ske langsomt, men, da det havde nået en højde af 
ca. 12 m, med en pludselig og fantastisk hastighed. 
Det forsvandt på himlen med kurs mod N. A. så på 
sit ur. Klokken var 16,25 — altså havde hele sam¬ 
været varet i ca. 40 minutter. 

A. vendte sig og begyndte at gå tilbage. Han så 
nu en mand komme mod sig og genkendte i ham 
den mand, som han havde truffet om morgenen 
langs stranden. Til A.s store glæde fortalte manden, 
at han også havde set tallerkenen, og at han bag en 
nærliggende høj i de sidste par minutter havde set, 
at A. havde talt med marsmanden. 

Manden fortalte, at han hed James Duncan og 
var fisker der på egnen. Han indvilligede i skrift¬ 
ligt at bekræfte, hvad han havde set. Derfor skrev 
han følgende i A.s notesbog: 

Kl. 4,35 den 18. februar 1954. 

„Jeg sværger højtideligt, at jeg den 18. februar 
1954 mellem kl. 16 og 16,15 har iagttaget en sam¬ 
tale mellem Cedric Allingham og en mand, som var 
pilot på en flyvende tallerken, og som landede i 
nærheden af Lossiemouth i grevskabet Maray. Her¬ 
efter så jeg piloten stige ind i maskinen, som fløj 
bort mod nord“. 

I Veltraumbote. 

Vi har tidligere bragt en anmeldelse af Alling- 
hams bog, men vi synes, at denne omtale af Alling- 
hams oplevelser, som vi har fra „Weltraumbote“, 
er så fint skrevet, at alle bør kende den. 

Man bør bemærke, at det indledningsvis oplyses, 
at Allingham døde af lungetuberkulose i Sveits i 
1956. Dette er ikke i overensstemmelse med sand¬ 
heden — sandheden som kun en snæver kreds af 
ufologer har kendt indtil nu, er den, at Allingham 
er forsvundet i (fra) Sveits. 

Det begyndte med, at Allinghams forlag skulle 
foretage en afregning for bogen. Han skrev til den 
ham opgivne adresse i Sveits, men fik brevet retur 
— adressaten ukendt! Brevet blev derefter sendt til 
England til Allinghams hjem, og først nu og på 
denne måde fik familien „besked“ om, at han var 
forsvundet. 

Allingham var noget tidligere rejst til Sveits for 
at søge helbredelse for sin sygdom, og han boede på 
et pensionat. 

Familien søgte nu oplysninger fra Sveits — men 
ingen kunne give noget svar — pensionatet oplyste, 
at han som sædvanligt var gået kl. 10,00 om for¬ 
middagen, og man troede, han var rejst hjem. 

Fru L. Zinnstag, Adamskis sveitsiske repræsen¬ 
tant, har nu på familiens anmodning ladet foretage 
en grundig undersøgelse, som er endt, uden at hun 
har fundet noget, der kunne løfte sløret for gåden. 
Hun fik adgang til politiets arkiver, kirkebøger, sy¬ 
gehusjournaler m. m. — navnet fandtes ikke! Alling¬ 
ham er altså forsvundet — men der er ingen beviser 
for hans død! 


UFO -observationer 

over Skandinavien 

Fra den 17. juli til den 14. august 1960 er der 
indkommet 18 rapporter, heraf er 17 fra Danmark 
og 1 fra Norge. 

Herefter har SUFOI modtaget ialt 1176 rapporter, 


der fordeler sig således: 

Før 1. januar 1959 . 314 rapporter 

Fra 1959 . 770 rapporter 

Fra 1960 . 92 rapporter 

Ialt . 1176 rapporter 


DANMARK: 

Fra den 10. april — 9. juli 1958 var en mand 
genindkaldt og lå i Oksbøl. I slutningen af denne 
periode lå han en dag og tog solbad. Pludselig ser 
han 1 sort genstand komme fra NV. Da den var 
lige over ham, havde den en tydelig rund form. 
Han troede først, at det var en fugl eller er flyve¬ 
maskine, men først da den var ved at forsvinde, 
opdagede han, at der overhovedet ikke havde været 
nogen støj fra den. Inden han fik vækket en kam¬ 
merat og sat denne ind i, hvad der var hændt, var 
genstanden væk. 

Ca. 18. — 20. oktober 1959 kl. 16,30 ser en 
mand ud af vinduet fra sin lejlighed i Helsingør, 
da han får øje på 1 cigarformet obj. der kommer gli¬ 
dende meget langsomt fra N mod V. Lidt efter kom 
endnu 1 objekt på samme måde. Pludselig drejede 
det første objekt nærmest lodret og forsvandt med 
stor fart. Det andet objekt forsvandt også med stor 
fart, men vandret. 

Den 5. januar 1960 ses fra Viborg 1 rødgult ob¬ 
jekt passere Karlsvognen fra V mod 0, hvorefter 
det brat ændrede kurs mod N. 

Fra samme sted ses den 28. juli kl. 21,58 1 ovalt 
blankskinnende objekt passere fra SØ mod NV i ra¬ 
sende fart. På objektet var der en stor meget lysende 
plet, som minder om et stort vindue. 

Den 20. juni kl. 23,35 ser et ægtepar fra Niirn- 
berggade på Amager 1 lysende objekt foretage en 
slags styrtdykning fra SØ over Øresund, derefter 
opadgående mod N. Ca. 5 min. senere gentog det 
sig, men denne gang var lyset svagere. 

Da denne rapport blev indtelefoneret straks efter 
observationen, gik en ung mand op i en opgang 
med en kikkert. Da han havde stået her lidt, bliver 
hans opmærksomhed henledt på 1 langt stavformet 
objekt, der stod skråt på himlen, sandsynligvis over 
Sverige. Lyset blev senere svagere. Da han et øje¬ 
blik gik ned for at hente en kammerat, var objek¬ 
tet forsvundet. Observationstid ca. 15 min. 

Fra Søllested på Lolland ses den 23. juni kl. 
23,13 2 orangefarvede diskosformede objekter stå 
stille på himlen. 

Fra Gribskov ser 2 mand den 5. juli ca. kl. 21,00 
1 rundt gult objekt, der imidlertid forsvinder ligeså 
pludselig, som det var kommet, men efter få minut¬ 
ter, kommer det atter frem og forsvinder igen. Ob- 

jektet var på størrelse med Månen, men det var den 
aften helt overskyet. 

Den 8. juli kl. 02,45 ses udenfor Tivoli i Køben¬ 
havn først 1 lysende skarpt afgrænset objekt, kugle¬ 
formet, med hvide lysende stråler til alle sider, lige¬ 
som slå kolbøtter i et par sekunder, hvorefter det 
forsvandt (slukkede). Ca. 15 — 20 sek. senere kom 
endnu 1 objekt, ligeledes kugleformet med en hale 
af lysende stråler. Dette objekt steg skråt opad og 
forsvandt. 

Ved Udby kro på Fyn ser en ung pige den 18. 
juli kl. 22 1 rundt, rødt objekt skyde over himlen 
i stærk fart. Pludselig syntes det at dale ned mod 
nogle træer, men inden det nåede ned, slukkedes 
det pludseligt. 

Fra den 21. juli om aftenen er der indkommet 3 
rapporter. 

Den første er fra udkanten af Hein by ved Skive, 
hvor en dame og en feriepige kl. 21,30 ser 1 grå¬ 
ligt ovalt objekt komme fra NV. Da objektet fløj 
med meget stærk fart, fik man ikke bedømt i hvil¬ 
ken retning, det forsvandt. 

Den anden rapport er fra udkanten af Helsingør, 


hvor en dame kl. 22,30 ser 1 diskosformet objekt 
bevæge sig langsomt mod S, hvor det vender ved 
horisonten og kommer tilbage. Dette gentager sig 
2 gange, hvorefter det forsvinder i horisonten mod 
S. 

Den 3. rapport kommer fra Taarnby ved Køben¬ 
havn, hvor 2 unge mennesker kl. 23,30 til ca. 24,00 
ser 1 hvidt objekt paa himlen. Det gik først skråt 
nedad, men steg så lodret. Derefter fløj det vandret 
et stykke, hvorefter det igen gik skråt nedad. Objek¬ 
tet forsvandt pludselig uden spor eller lys. 

1 den første rapport er størrelsen som en 2-krone, 
i de 2 sidste rapporter er størrelsen som en ært. 

2 damer i Ballerup ser den 22. juli kl. 07.55 1 
sølvfarvet objekt som en kugle komme fra S. Da 
objektet er omtrent lige over dem, kan der ses lige¬ 
som nogle „planer“ på siderne. 

Den 25. juli kl. 02,59 ses fra Kastrup 1 hvidgult 
rundt objekt komme lodret ned. Objektet var 3 — 
4 gange større end Jupiter og meget mere lysstærk. 
Objektet „slukkede“ brat ca. 18 grader over hori¬ 
sonten. 

Den 27. juli kl. 23,25 ses fra Charlottenlund 1 

rundt objekt passere over himlen ved Karlsvognen. 

Den 29. juli kl. 23,00 ses over Amager 1 lyse¬ 
rødt objekt, der pludselig foretager ligesom et S- 
sving. 

NORGE: 

I Linna ses den 19. juli kl. 17,15 1 langstrakt 
objekt passere fra S mod SØ. 

Detektørmeldinger. 

Den 26. april kl. 10,30 ringede en detektor på 
Frederiksberg. 

I Vanløse ringede en detektor den 30. juni kl. 
05,10 og kl. 17,58. 

I Dragør varsledes der den 1. juli kl. 09,38 — 
10,00 — 10,15 — 12,24. 

Fra Haderslev kommer der to meldinger. 

Den ene detektor ringede den 23. juli mellem kl. 
16 — 17 og kl. 23 — 24. 

Den anden detektor ringede samme dag kl. 23,55 
og dagen efter kl. 02,50 — 03,10 og 03,12, samt 
den 22. juli kl. 20,55. 


Da Graham Bell, telefonens opfinder, begyndte 
at forhandle om salg af sit pa f ent, forlangte en avis 
i Boston, at politiet skulle gøre en ende på denne 
sindssyge persons adfærd, fordi han kun ville lokke 
penge fra godtroende folk. Bladet fortsatte: „Den 
påstand, at man kan lede den menneskelige stemme 
fra et sted til et andet gennem almindelige metal¬ 
tråde, er helt latterligt. Folk tog fejl. 

★ 

Westinghouse blev beskrevet som en nar, da han 
hævdede, at man kunne bremse et tog ved hjælp af 
luft. Hans luftbremser bliver i dag brugt overalt. 
Folk tog fejl. 


EN GÆST 

Den 21. januar 1959 bemærkede havnearbejdere 
og mange andre personer i Gdynia, at der faldt en 
gloende genstand ned i havnebassinet. Det blev op¬ 
taget i alle landets aviser. Dagbladet „Wieczor 
Wybrzeza“ (aftenavis) indledte efterforskningen om, 
hvad det vel kunne være for en genstand: en ame¬ 
rikansk raket, et meteor eller en „Flyvende Skive“. 

Undersøgelsen var uhyre vanskelig på grund af 
meierhøjt mudder. Man fandt dog et stykke metal, 
men så begyndte først hemmeligheden. Til at be¬ 
gynde med blev det fastslået, at det var fuldkom¬ 
men rus'.frit. Senere hed det sig, at det alligevel bar 
spor af korrosion. Det gik fra hånd til hånd gen¬ 
nem mange instanser og til sidst vidste ingen mere, 
hvor det var — og tavshedens slør sænkede sig over 
det. 

NB. Man sagde, at de mennesker, der havde holdt 
undersøgelsen i gang, havde fået ubehageligheder 
for det. Hemmeligheden om den polske „mikrogæst“ 
fra rummet blev altså ikke opklaret. Små notitser i 
pressen forplumrede kun historien. Hvorfor? 

Et par dage efter hændelsen blev det meldt, at 
kystvagten havde anholdt en hemmelighedsfuld 
mand i meget forkommen tilstand. Han talte et fuld¬ 
komment fremmed sprog. Hans dragt var en slags 
trico-overall. Hår og ansigt var delvis forbrændt. 
Han var lille og havde seks fingre på hver hånd. 

Han blev straks indlagt på det medicinske akade¬ 
mi i Danzig. Det var besværligt at få tøjet af ham, 
da der intet lukke fandtes. Ved at klippe det op, 
føltes stoffet som metalagtigt. Lægerne, der under¬ 
søgte den usædvanlige patient, konstaterede, at blod¬ 
kredsløbet var et andet end hos jordiske mennesker. 
Årene løb ikke som hos os på langs ad kroppen, 
men på tværs rundt om den. Også antallet af tæer 
var et andet. 

Man ventede, at man ville kunne holde ham i 
live, men da man fjernede hans armbånd, udåndede 
han. Liget, mener man, er sendt til USSR. 

— Vi har overvejet, om vi overhovedet skulle 
videregive denne information, da det jo ikke er 
vor sædvane at udbrede et ukontrolleret rygte, men 
da adskillige, alvorlig personer påstår, at rygterne 
taler sandt, selvom de bliver hemmeligholdt fra 
myndighedernes side, har vi besluttet at gøre en 
undtagelse i dette tilfælde. 





Husk at bestille Adamskis: 
»OMBORD I RUMSKIBENE« 


Fortæl Deres venner om 
S. U. F. O. I. 


Hvis denne efterretning er ægte, så er det klart, 
at alle, der har haft noget med sagen at gøre, har 
påbud om diskretion. At det er blevet kendt, skyldes 
som sædvanlig pårørende til disse personer. 

Omstændighederne tyder på, at denne beretning 
er ægte — dog lader det sig ikke med absolut sik¬ 
kerhed fastslå. 

A.M.l. Polsk Sektion. 


Bliver der skudt på UFO’s i 
Polen 

Venner i udlandet vil fra tid til anden stille de‘te 
spørgsmål. Vi vil prøve på at besvare det i hvert 
fald delvis. Indtil nu kan der ikke føres et eneste 
bevis for, at polske flyvere skulle have angrebet 
UFOs. 

Vi kan desværre ikke sige alt, hvad vi ved, — 
men vil dog komme med de erklæringer, der er ble¬ 
vet benyttet ved offentlige foredrag. 

Således henvendte jeg mig f. eks. skriftligt til 
herr general Frey-Bielecki, luftvåbnets øverste chef, 
om at lade polske piloter blive gjort bekendt med 
UFO-problemet, for - således argumenterede jeg - de 
ville før eller senere komme i forbindelse med 
UFOs. Jeg fremførte en hel del beretninger om de 
erfaringer US luftvåben har høstet, hvoraf vi må 
drage de konsekvenser, at kamp mod UFOs er dår- 
skab. Et angreb på UFOs vil altid resultere i jordi¬ 
ske maskiners fuldstændige tilintetgørelse. 

Efter denne skrivelse modtog jeg et meget alvor¬ 
ligt og velvilligt svar fra generalen personligt. Dets 
indhold er jeg af diskretionsgrunde afskåret fra at 
offentliggøre. 

Naturligvis havde jeg dermed opnået det, jeg til¬ 
sigtede, nemlig at forhindre, at vore kosmiske brød¬ 
re bliver generet under deres flyvninger over polsk 
område. At sådanne overflyvninger har fundet sted 
— især i midten af forrige år — ved vi fra de fly¬ 
vere, der har været i berøring med dem. Dette har 
endog enkelte provinsblade berettet om. 

Disse sikkerhedsforanstaltninger resulterede i et 


foredrag for et par måneder siden, hvor ca. 200 fly¬ 
verofficerer var til stede. Da fik jeg lejlighed til at 
komme ind på det væsentlige i hele spørgsmålet og 
navnlig til at give dem de forskellige typer og de¬ 
res egenart, — som de kan komme til at s*å over 
for under deres flyvninger. 

Mit foredrag såvel som filmen, jeg viste, blev 
fulgt med stor interesse. 

A.M.l. Polsk Sektion. 

Den gryende sandhed 

Af dr. B. Winkler. 

En skolekonsulent fra Achern i Baden overværede 
et foredrag af professor Oberth i Bad Waldsee i 
Wurttemberg. Professor Obert talte om verdens¬ 
rumfarten. 

Efter foredraget var der lejlighed til at stille 
spørgsmål til professoren. 

Skolekonsulenten stillede spørgsmålet: 

Hvorledes stiller videnskaben sig til UFO-proble¬ 
met? 

Professor Oberth svarede, at 50 % af videnskabs- 
mændene anerkendte UFO’erne, mens 50 % beteg¬ 
nede dem som svindel. 

Det står ikke klart, om professor Oberth hermed 
mente de tyske videnskabsmænd eller samtlige vi- 
denskabsmænd i verden. I hvert fald beviser dette 
tilfælde, at sandheden er på vej. Hvis 50 % af vi- 
denskabsmændene anerkender UFO’s som flyvende 
objekter, der kommer fra andre planeter, så er det 
et betragteligt resultat af de anstrengelser, som er 
gjort fra UFO-forskernes side. Det er kun et spørgs¬ 
mål om tid, når den overbevisning er slået igen¬ 
nem, at ikke blot Jorden, men også andre planeter 
er beboet af intelligente væsener, og at UFO’s er 
rumfly, der styres af planetarer. 

UFO-Nachrichten nr. 45/60. 


Husk at underrette SUFOI, 
når De ser et UFO 


i 


Fortæl Deres venner om 
ADAMSKI’S »TELEPATI« 


Rounborg Tryk-Skive 








